CELEX: 32012D0248
Language: fi
Date: 2012-05-07 00:00:00
Title: 2012/248/EU: Komission täytäntöönpanopäätös, annettu 7 päivänä toukokuuta 2012 , päätösten 2005/692/EY, 2005/734/EY, 2007/25/EY ja 2009/494/EY muuttamisesta lintuinfluenssan osalta (tiedoksiannettu numerolla C(2012) 2947)  ETA:n kannalta merkityksellinen teksti

9.5.2012   
            
            
               FI
            
            
               Euroopan unionin virallinen lehti
            
            
               L 123/42
            
         KOMISSION TÄYTÄNTÖÖNPANOPÄÄTÖS,
   annettu 7 päivänä toukokuuta 2012,
   päätösten 2005/692/EY, 2005/734/EY, 2007/25/EY ja 2009/494/EY muuttamisesta lintuinfluenssan osalta
   (tiedoksiannettu numerolla C(2012) 2947)
   (ETA:n kannalta merkityksellinen teksti)
   (2012/248/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (1) ja erityisesti sen 10 artiklan 4 kohdan,
   ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (2) ja erityisesti sen 18 artiklan 7 kohdan,
   ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (3) ja erityisesti sen 22 artiklan 6 kohdan,
   ottaa huomioon lemmikkieläinten muihin kuin kaupallisiin kuljetuksiin sovellettavista eläinten terveyttä koskevista vaatimuksista ja neuvoston direktiivin 92/65/ETY muuttamisesta 26 päivänä toukokuuta 2003 annetun Euroopan parlamentin ja neuvoston asetuksen (EY) N:o 998/2003 (4) ja erityisesti sen 18 artiklan,
   sekä katsoo seuraavaa:
   
               (1)
            
            
               Komissio on hyväksynyt useita lintuinfluenssaa koskevia suojatoimenpiteitä sen jälkeen, kun taudinpurkaukset alkoivat Kaakkois-Aasiassa vuoden 2003 puolivälissä ja syyksi oli todettu korkeapatogeeninen lintuinfluenssaviruksen alatyyppi H5N1.
            
         
               (2)
            
            
               Näistä toimenpiteistä säädetään erityisesti lintuinfluenssaa useissa kolmansissa maissa koskevista tietyistä suojatoimenpiteistä 6 päivänä lokakuuta 2005 tehdyssä komission päätöksessä 2005/692/EY (5), bioturvallisuustoimenpiteistä influenssavirus A:n alatyypin H5N1 aiheuttaman erittäin patogeenisen lintuinfluenssan tarttumisvaaran vähentämiseksi luonnonvaraisista linnuista siipikarjaan ja muihin vankeudessa pidettäviin lintuihin sekä varhaisen havaitsemisen järjestelmästä erityisen vaaralle alttiilla alueilla 19 päivänä lokakuuta 2005 tehdyssä komission päätöksessä 2005/734/EY (6), tietyistä suojatoimenpiteistä, jotka liittyvät erittäin patogeeniseen lintuinfluenssaan ja omistajiensa mukana seuraavien lemmikkilintujen kuljetuksiin yhteisöön, 22 päivänä joulukuuta 2006 tehdyssä komission päätöksessä 2007/25/EY (7) sekä korkeapatogeenisen lintuinfluenssan H5N1-alatyypin esiintymiseen Kroatiassa ja Sveitsissä liittyvistä tietyistä suojatoimenpiteistä 25 päivänä kesäkuuta 2009 tehdyssä komission päätöksessä 2009/494/EY (8).
            
         
               (3)
            
            
               Kyseisissä päätöksissä vahvistettuja toimenpiteitä sovelletaan 30 päivään kesäkuuta 2012. Alatyyppiä H5N1 olevan korkeapatogeenisen lintuinfluenssan taudinpurkauksia ilmenee kuitenkin edelleen luonnonvaraisissa linnuissa ja siipikarjassa kolmansissa maissa, mikä vaarantaa eläinten ja ihmisten terveyden myös unionissa.
            
         
               (4)
            
            
               Lintuinfluenssan epidemiologinen tilanne huomioon ottaen on aiheellista edelleen rajoittaa siipikarjan, siipikarjatuotteiden, lemmikkilintujen ja muiden kyseisten päätösten soveltamisalaan kuuluvien tuotteiden tuonnista aiheutuvia riskejä sekä pitää käynnissä bioturvallisuustoimenpiteet, varhaisen havaitsemisen järjestelmät sekä tietyt alatyyppiä H5N1 olevaan korkeapatogeeniseen lintuinfluenssaan liittyvät suojatoimenpiteet.
            
         
               (5)
            
            
               Päätösten 2005/692/EY, 2005/734/EY, 2007/25/EY ja 2009/494/EY soveltamisaikaa olisi tämän vuoksi jatkettava 31 päivään joulukuuta 2013.
            
         
               (6)
            
            
               Korkeapatogeenisen lintuinfluenssan taudinpurkauksia todettiin vuonna 2004 Thaimaassa. Tämän vuoksi komissio hyväksyi suojatoimenpiteitä Thaimaasta peräisin olevista siipikarjasta ja linnuista saatujen tiettyjen hyödykkeiden tuonnissa.
            
         
               (7)
            
            
               Päätöksen 2005/692/EY 1 artiklassa säädetään näin ollen, että jäsenvaltioiden on keskeytettävä tiettyjen tuotteiden, mukaan lukien siipikarjan, tarhattujen sileälastaisten lintujen ja luonnonvaraisten riistalintujen liha ja munat, tuonti Thaimaasta.
            
         
               (8)
            
            
               Thaimaa on hävittänyt kaikki sairastuneet eläimet hävittääkseen korkeapatogeenisen lintuinfluenssan alueeltaan. Viimeisimmän taudinpurkauksen ilmoitettiin esiintyneen marraskuussa 2008, ja Thaimaa julisti itsensä vapaaksi korkeapatogeenisestä lintuinfluenssasta 11 päivästä helmikuuta 2009 lähtien.
            
         
               (9)
            
            
               Komission asiantuntijat ovat toteuttaneet lukuisia tarkastusmatkoja Thaimaahan arvioidakseen kyseisen kolmannen maan eläinten terveyttä koskevaa tilannetta ja käytössä olevia taudintorjuntajärjestelmiä. Thaimaassa viimeksi toteutetun tarkastusmatkan pohjalta voidaan todeta, että yleisesti ottaen järjestelmä tarjoaa riittävät takeet siitä, että asianomaiset tuotteet täyttävät niitä koskevat unionin vaatimukset.
            
         
               (10)
            
            
               Kun otetaan huomioon suotuisa eläinten terveystilanne erityisesti, mitä tulee korkeapatogeenisen lintuinfluenssan torjuntaan siipikarjassa, sekä Thaimaan tarjoamat takeet, päätöksen 2005/692/EY 1 artiklassa säädettyä tuonnin keskeytystä ei tulisi enää soveltaa.
            
         
               (11)
            
            
               Päätöksiä 2005/692/EY, 2005/734/EY, 2007/25/EY ja 2009/494/EY olisi sen vuoksi muutettava.
            
         
               (12)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2005/692/EY seuraavasti:
   
               1.
            
            
               Poistetaan 1 artikla.
            
         
               2.
            
            
               Korvataan 7 artiklassa päivämäärä ”30 päivään kesäkuuta 2012” päivämäärällä ”31 päivään joulukuuta 2013”.
            
         2 artikla
   Korvataan päätöksen 2005/734/EY 4 artiklassa päivämäärä ”30 päivään kesäkuuta 2012” päivämäärällä ”31 päivään joulukuuta 2013”.
   3 artikla
   Korvataan päätöksen 2007/25/EY 6 artiklassa päivämäärä ”30 päivään kesäkuuta 2012” päivämäärällä ”31 päivään joulukuuta 2013”.
   4 artikla
   Korvataan päätöksen 2009/494/EY 3 artiklassa päivämäärä ”30 päivään kesäkuuta 2012” päivämäärällä ”31 päivään joulukuuta 2013”.
   5 artikla
   Tämä päätös on osoitettu kaikille jäsenvaltioille.
   
      Tehty Brysselissä 7 päivänä toukokuuta 2012.
      
         
            Komission puolesta
         
         John DALLI
         
            Komission jäsen
         
      
   
   
      (1)  EYVL L 224, 18.8.1990, s. 29.
   
      (2)  EYVL L 268, 24.9.1991, s. 56.
   
      (3)  EYVL L 24, 30.1.1998, s. 9.
   
      (4)  EUVL L 146, 13.6.2003, s. 1.
   
      (5)  EUVL L 263, 8.10.2005, s. 20.
   
      (6)  EUVL L 274, 20.10.2005, s. 105.
   
      (7)  EUVL L 8, 13.1.2007, s. 29.
   
      (8)  EUVL L 166, 27.6.2009, s. 74.